**De ne-am naște-a doua oară!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ne-am naște-a doua oară!

...

Cum să-ți spun cât te iubesc, așa cum ești, atât cât pot,

când tu-mi împletești povești și în viața mea ești tot?

...

Vezi cum iubito, norii curg în ploaie rece și ușoară,

de nici n-ai crede că în burg este-o zi de primăvară?

...

Hai să așteptăm iubito, ca ploaia asta să-nceteze

și floarea albă de salcâm, să poată să eclozeze!

...

Că vedem cu ochii noștri natura, ce-abia renaște

pe-altarul tainei Învierii, pregătind Sfintele Paște!

....

Vom vedea cum de pe dealuri vor curge valuri de smaralde,

cum pădurile-și scot frunza și-n lumină-or să se scalde.

Și vom vedea deasupra noastră lebede trecând în zbor,

foșnind din aripi precum vântul care mângâie un nor!

...

Și vom deschide larg fereastra către-al primăverii drum,

să intre în casa noastră miros de floare de salcâm!

...

Cum să-ți spun cât te iubesc, așa cum ești, atât cât pot,

când tu-mi împletești povești și în viața mea ești tot?

...

O, dacă-am putea iubito, de ne-am naște-a doua oară,

tu mi-ai fi floare de cais, iar eu ți-aș fi o primăvară!